**Pétervására Város Önkormányzat**

**Polgármesterétől**

**3250 Pétervására, Szabadság tér 1.**

**9/2020. (III. 17.)**

**POLGÁRMESTERI HATÁROZAT**

**a 4/2020. (III.16.) számú Polgármesteri határozat kiegészítéséről**

A koronavírus miatt a köznevelési és szakképzési intézményekben új munkarend bevezetéséről szóló 1102/2020. (III. 14.) Korm. határozat 1. a) pontjára figyelemmel, és a gyermekek védelméről és a gyámügyi igazgatásról szóló 1997. évi XXXI. törvény 21. §-ában biztosított hatáskörömben eljárva 2020. március 17. napjától visszavonásig az alábbi intézkedést teszem:

Pétervására Város Önkormányzat minden pétervásárai (általános-, és középiskolás) gyermeknek – függetlenül attól, hogy helyben vagy más településen jár iskolába, illetve térítéskötelesen vagy ingyenesen étkezik – biztosítja az intézményi étkezést. Az étkezés – kihordással – a Pétervására, Ifjúság út 4. szám alatti iskolai étkezőből történik.

Az étkezési igényt kérjük, hogy munkanapokon 8.00-12.00 óra között a 06/36-368-426-os telefonszámon jelezzék. A középiskolás gyermekek diákigazolvánnyal igazolják tanulói jogviszonyukat.

A határozat 2020. március 17. napjától visszavonásig hatályos.

Pétervására, 2020. március 17.

**Eged István**

**polgármester**